**รายงานการประชุมองค์การบริหารส่วนตำบลหินดาด**

**สมัยสามัญ สมัยที่ 3 ครั้งที่ 2 /2555**

**วันที่ 14 เดือน สิงหาคม พ.ศ. 2555**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.30 น.**

เลขานุการสภาองค์การบริหารส่วนตำบลหินดาด ได้ตรวจรายชื่อผู้มาประชุมแล้วเห็นว่าครบ

องค์ประชุมจึงเชิญประธานจุดเทียนธูปบูชาพระรัตนตรัย และกล่าวเปิดประชุมตามลำดับ ต่อไป

**ระเบียบวาระที่ 1 ประธานแจ้งให้ทราบ**

**ประธานฯ เนื่องจากวันนี้ ประธานสภาฯ ท่านสุระชาติ กึมขุนทด ได้ติดภารกิจสำคัญ ดังนั้น**

**วันนี้ ผมในฐานะรองประธานสภาฯ จึงทำหน้าที่ประธานสภาฯ ในการประชุมในครั้งนี้**

**ที่ประชุม** รับทราบ

**ระเบียบวาระที่ 2 รับรองรายงานการประชุมครั้งที่ผ่านมา การประชุมสภาสมัยสามัญ สมัยที่ 3 ครั้งที่ 1**

**ประจำปี 2555 เมื่อวันที่ 10 สิงหาคม พ.ศ. 2555**

**มติที่ประชุม** มีมติรับรอง 37 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 3 เรื่องเสนอเพื่อพิจารณา**

**ประธานสภาฯ** ขอเชิญเลขานุการสภาฯ ได้ชี้แจงรายละเอียด

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 50

เมื่อคณะกรรมการแปรญัตติได้พิจารณาแล้วจะต้องเสนอร่างข้อบัญญัติ นั้นตามร่างเดิม และ

ตามที่มีการแก้ไขเพิ่มเติมพร้อมทั้งรายงานและบันทึกความเห็นยื่นต่อประธานสภาฯ ท้องถิ่น

หน่วยงานนั้น อย่างน้อยจะต้องระบุว่าได้มีหรือไม่มี การแก้ไขเพิ่มเติมในตอนหรือข้อใดบ้าง

การแปรญัตติและมติของคณะกรรมการแปรญัตติเกี่ยวด้วยการแปรญัตติด้วย และข้อ 51 ใน

การพิจารณาร่างข้อบัญญัติ วาระที่ 2 ให้ปรึกษาเรียงตามลำดับข้อเฉพาะที่มีการแปรญัตติ

หรือคณะกรรมการแปรญัตติแก้ไขเท่านั้น

**ที่ประชุม** รับทราบ

**ประธานสภาฯ** ตามที่เลขานุการสภาฯ ได้ชี้แจงไปแล้วเบื้องต้น และตามเอกสารบันทึกสรุปผลการประชุม

คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2556 ที่ได้

แจ้งให้สมาชิกสภาฯ ทราบไปแล้วนั้น จึงขอเชิญประธานคณะกรรมการแปรญัตติ ร่าง

ข้อบัญญัติงบประมาณฯ พ.ศ. 2556 กล่าวสรุปผลการประชุมคณะกรรมการแปรญัตติ

**ประธานคณะกรรมการ** ตามที่ สภาองค์การบริหารส่วนตำบลหินดาด มีมติเห็นชอบให้แต่งตั้งคณะกรรมการแปรญัตติ

**แปรญัตติฯ** ร่างข้อบัญญัติฯ ขึ้น สมัยสามัญสมัยที่ 3 ครั้งที่ 1/2555 เมื่อวันที่ 10 สิงหาคม 2555

และกำหนดเสนอคำแปรญัตติฯต่อคณะกรรมการแปรญัตติต่อคณะกรรมการแปรญัตติฯ ภายในวันที่ 12 สิงหาคม 2555 ก่อนเวลา 09.30 น. นั้น บัดนี้ คณะกรรมการแปรญัตติร่างข้อบัญญัติฯ ได้พิจารณาร่างข้อบัญญัติดังกล่าวเป็นที่เรียบร้อยแล้ว จึงเรียนสภาฯ ให้ทราบดังนี้

- เมื่อวันที่ 10 สิงหาคม พ.ศ. 2555 ได้มีการประชุมของคณะกรรมการแปรญัตติฯ ครั้งแรก เพื่อพิจารณาคัดเลือกประธานคณะกรรมการฯ และเลขานุการคณะกรรมการฯ ดังนี้

/1. นายวสันต์...

2

1. นายวสันต์ สมขุนทด เป็นประธานคณะกรรมการฯ

2. นายเจน เมยขุนทด เป็นกรรมการฯ

3. นายสุครีพ เมยขุนทด เป็นกรรมการฯและเลขานุการ

- และเมื่อวันที่ 12 สิงหาคม พ.ศ. 2555 ได้มีการประชุมของคณะกรรมการแปรญัตติฯ เพื่อพิจารณาร่างข้อบัญญัติงบประมาณรายจ่ายประจำปี 2556 ปรากฏว่า ไม่มีสมาชิกสภาฯ ท่านใด เสนอคำแปรญัตติต่อคณะกรรมการแปรญัติฯและคณะกรรมการแปรญัตติได้พิจารณาร่วมกันแล้ว ไม่มีการแก้ไขร่างข้อบัญญัติงบประมาณรายจ่ายประจำปี พ.ศ. 2556 แต่อย่างใด

โดยมีมติเป็นเอกฉันท์เห็นชอบให้คงไว้ซึ่งร่างข้อบัญญัติฯ เดิม

**ที่ประชุม** รับทราบ

**ประธานสภาฯ**  เมื่อไม่มีการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2556

กระผมจึงขอเข้าสู่วาระที่ 3 การพิจารณาให้ความเห็นชอบร่างข้อบัญญัติงบประมาณฯ

**วาระที่ 3 การพิจารณาให้ความเห็นชอบร่างข้อบัญญัติงบประมาณรายจ่ายประจำปี**

**งบประมาณ พ.ศ. 2556**

**ประธานสภาฯ**  ขอเชิญเลขานุการสภาฯ ได้ชี้แจงรายละเอียด

**เลขานุการสภาฯ**  ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 ข้อ 52

การพิจารณาร่างข้อบัญญัติในวาระที่ 3 ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันควร ในการพิจารณาในวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**ที่ประชุม** รับทราบ

**ประธานสภาฯ**  ตามที่เลขานุการสภาฯได้ชี้แจงในเบื้องต้นแล้ว ดังนั้นจึงขอมติสภาองค์การบริหารส่วนตำบล

หินดาด ว่าเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2556 หรือไม่

**มติที่ประชุม** มีมติเห็นชอบ 37 เสียง

ไม่เห็นชอบ 0 เสียง

งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 4 เรื่องอื่น ๆ**

**-** ไม่มี

**ประธานสภาฯ กล่าวปิดการประชุมสภาฯ**

ปิดประชุมเวลา 12.30 น.

**คณะกรรมการตรวจรายงานการประชุม**

ลงชื่อ วินัย แดดจันทึก

(นายวินัย แดดจันทึก) ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

(นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ ชำนาญ บ้ำสันเทียะ

(นายชำนาญ บ้ำสันเทียะ)

ลงชื่อ สุครีพ เมยขุนทด ผู้ตรวจรายงานการประชุม

(นายสุครีพ เมยขุนทด)

ลงชื่อ สุวิทย์ ดวนขุนทด ประธานในที่ประชุม

(นายสุวิทย์ ดวนขุนทด)่างข้อบัญญัติเป็นที่เรียบร้อยแล้ว จึงนำเรียนใ